text: নৌপরিবহন মন্ত্রণালয় হচ্ছে বাংলাদেশ সরকারের একটি মন্ত্রণালয়, যেটি নৌপরিবহন সংক্রান্ত যাবতীয় নিয়ম-নীতি, আইন প্রচলন, প্রশাসনিক কার্যবলী সম্পাদন করে থাকে।
  
  ইতিহাস
  ১৯৭১-এর বাংলাদেশের মুক্তিযুদ্ধের পরে তৎকালীন রেল, নৌ ও সড়ক পরিবহন খাতের সমন্বয়ে যোগাযোগ মন্ত্রণালয় সৃষ্টি হয়। পরবর্তী সময়ে যোগাযোগ মন্ত্রণালয়ের কার্যপরিধি বৃদ্ধি পাওয়ায় জাতীয় স্বার্থে যোগাযোগ মন্ত্রণালয়কে পুনর্বিন্যাসপূর্বক বন্দর, জাহাজ চলাচল ও অভ্যন্তরীণ নৌ-পরিবহন মন্ত্রণালয় প্রতিষ্ঠা করা হয়। ১৯৮৮ সালের জানুয়ারি মাসে বন্দর, জাহাজ চলাচল ও অভ্যন্তরীণ নৌ-পরিবহন মন্ত্রণালয়কে ‘‘নৌ-পরিবহন মন্ত্রণালয়’’ হিসেবে নামকরণ করা হয়।
  
  কার্যাবলী
  নদী বন্দর, সমুদ্র বন্দর ও স্থলবন্দর সমূহের ব্যবস্থাপনা, বাতিঘর ও বয়াবতি ব্যবস্থাপনা, উন্নয়ণ ও সংক্ষণ;
  নাব্যতা রক্ষাকল্পে নৌ-পথ ড্রেজিং, নিরাপদ নৌ-চলাচলের জন্য বয়া লাইটেড নির্দেশিকা ও পিসি পোল স্থাপন;
  নৌ বাণিজ্য সম্প্রসারণ ও সহযোগিতা;
  অভ্যন্তরীণ নৌ-পরিবহন ও জাহাজ চলাচল, মেরিন সার্ভিসেস এবং নিরাপদ নৌ-চলাচল নিশ্চিতকরণ;
  অভ্যন্তরীণ নৌ-পথের নাব্যতা উন্নয়ণ ও সংরক্ষণ;
  যান্ত্রিক নৌ-যান ব্যবস্থাপনা ও নিয়ন্ত্রণ, নৌ-যান জরিপ ও রেজিস্ট্রেশন;
  সামুদ্রিক জাহাজ চলাচল ও নেভিগেশন; নৌ-বাণিজ্য জাহাজ সম্পর্কিত প্রয়োজনীয় শিক্ষা ও প্রশিক্ষণ;
  মূল ভূখন্ড ও দ্বীপসমূহের মধ্যে এবং অভ্যন্তরীণ নৌ-চলাচল ব্যবস্থাপনা ও রক্ষণাবেক্ষণ;
  মন্ত্রণালয় সম্পর্কিত বিষয়াদি সমন্বয় ও গবেষণা;
  জাহাজ চলাচল ও নেভিগেশন সম্পর্কিত আইন প্রণয়ন;
  আন্তর্জাতিক সংস্থাসমূহের সাথে যোগাযোগ এবং বিভিন্ন দেশ ও বিশ্ব সংস্থার সাথে চুক্তি ও স্মারক সম্পর্কিত বিষয়াদি;
  অদালতে গৃহীত ফি ব্যতীত মন্ত্রণালয়ের আওতাভুক্ত কার্যক্রম সংশ্লিষ্ট বিভিন্ন চার্জ সম্পর্কিত বিষয়াদি।
  
  মন্ত্রণালয়ের অধীনস্থ দপ্তরসমূহ
  
  বাংলাদেশ অভ্যন্তরীণ নৌ-পরিবহন কর্তৃপক্ষ
  বাংলাদেশ অভ্যন্তরীণ নৌ-পরিবহন কর্পোরেশন
  চট্রগ্রাম বন্দর কর্তৃপক্ষ
  মংলা বন্দর কর্তৃপক্ষ
  বাংলাদেশ স্থল বন্দর কর্তৃপক্ষ
  বাংলাদেশ শিপিং কর্পোরেশন
  সমুদ্র পরিবহন অধিদপ্তর
  মেরিন একাডেমী
  ন্যাশনাল মেরিটাইম ইন্সটিটিউট
  জাতীয় নদী রক্ষা কমিশন
  পায়রা বন্দর কর্তৃপক্ষ
  গভীর সমুদ্র বন্দর সেল
  
  তথ্যসূত্র
  
  বিষয়শ্রেণী:বাংলাদেশ সরকারের মন্ত্রণালয়
  ম
title: নৌপরিবহন মন্ত্রণালয় (বাংলাদেশ)